ธปท.เผยทุนสำรองประเทศเพิ่ม600ล้านเหรียญสหรัฐ
ธปท.เผยทุนสำรองระหว่างประเทศเพิ่ม 600 ล้านเหรียญสหรัฐ อยู่ที่ระดับ 1.873 แสนล้านเหรียญสหรัฐ&nbsp; คาดเพิ่มเล็กน้อย
19 ส.ค. 2554

ธปท.เผยทุนสำรองระหว่างประเทศเพิ่ม 600 ล้านเหรียญสหรัฐ อยู่ที่ระดับ 1.873 แสนล้านเหรียญสหรัฐ  คาดเพิ่มเล็กน้อย
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่ 11 ส.ค.ปีนี้อยู่ที่ระดับ 1.873 แสนล้านเหรียญสหรัฐ หรือประมาณ 5.602 ล้านล้านบาท เพิ่มขึ้น 600 ล้านเหรียญสหรัฐ หรือประมาณ 1.8 หมื่นล้านบาท จากสิ้นสัปดาห์ก่อนหน้าอยู่ที่ระดับ 1.867 แสนล้านเหรียญสหรัฐ หรือประมาณ 5.589 ล้านล้านบาท 
ขณะที่ ฐานะซื้อเงินตราต่างประเทศล่วงหน้าสุทิ(Forward)อยู่ที่ระดับ 2.67 หมื่นล้านเหรียญสหรัฐ เพิ่มขึ้น 100 ล้านเหรียญสหรัฐ จากสัปดาห์ก่อนอยู่ที่ระดับ 2.66 หมื่นล้านเหรียญสหรัฐ ส่งผลให้เงินทุนสำรองระหว่างประเทศสุทธิอยู่ที่ระดับ 2.14 แสนล้านเหรียญสหรัฐ
ทั้งนี้ คาดว่าสาเหตุที่ทุนสำรองเพิ่มขึ้นเพียงเล็กน้อย น่าจะเป็นผลมาจากความจำเป็นในการเข้าดูแลหรือแทรกแซงตลาดเงินของธปท.ในภาวะที่ค่าเงินบาทผันผวนหรือแข็งค่ามากในช่วงนี้มีน้อยลง เพราะการเคลื่อนไหวของค่าเงินบาทวันนี้ค่อนข้างนิ่งเปลี่ยนแปลงไปตามทิศทางเดียวกับสกุลภูมิภาคมากขึ้นกว่า
สำหรับฐานเงินหรือเงินสดหมุนเวียนในมือภาคเอกชนปละเงินฝากของสถาบันการเงินที่ธปท.อยู่ที่ระดับ 1.173 ล้านล้านบาท ลดลง 9,900 ล้านบาท จากสัปดาห์ก่อนอยู่ที่ระดับ 1.183 ล้านล้านบาท